99.ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1177 της 2/2 Οκτ. 1981 (ΦΕΚ Α΄ 289)  (Διόρθ. Σφαλμ. στο ΦΕΚ Α΄ 297/8 Οκτ. 1981)  Περί τροποποιήσεως και συμπληρώσεως του Οργανισμού του Υπουργείου Κοινωνικών Υπηρεσιών. Έχοντες υπ’ όψει: 1.Τας διατάξεις του άρθρ. 26 του Νόμ. 1076/1980 «περί ενοποιήσεως των θέσεων Κλάδων τινών του προσωπικού των Νοσηλευτικών Ιδρυμάτων Ν.Δ. 2592/1953 και ρυθμίσεως άλλων θεμάτων αρμοδιότητος του Υπουργείου Κοινωνικών Υπηρεσιών», ως συνεπληρώθη δια του άρθρ. 22 παρ. 5 Νόμ. 1193/1981. 2.Τας διατάξεις του Π.Δ. 544/1977 (ΦΕΚ 178 τ. Α΄/77) «περί Οργανισμού του Υπουργείου Κοινωνικών Υπηρεσιών». 3.Την υπ’ αριθ. 1413/1981 γνωμοδότησιν του Συμβουλίου της Επικρατείας, προτάσει των Υπουργών Προεδρίας της Κυβερνήσεως, Οικονομικών και Κοινωνικών Υπηρεσιών, αποφασίζομεν: Σύστασις-Διάρθρωσις-Αρμοδιότητες Ειδικής Τεχνικής Υπηρεσίας Ανεγέρσεως Νοσηλευτικών Ιδρυμάτων Άρθρ.1.-1.Συνιστάται Ειδική Τεχνική Υπηρεσία Ανεγέρσεως Νοσηλευτικών Ιδρυμάτων εις την Κεντρικήν Υπηρεσίαν, υπαγομένη απ’ ευθείας εις τον Υπουργόν. Η διάρκεια λειτουργίας αυτής ορίζεται μέχρι πέρατος ανεγέρσεως και συμβατικού χρόνου λειτουργίας των Νοσηλευτικών Ιδρυμάτων Ν.Δ. 2592/1953, όπου θα εγκατασταθούν Πανεπιστημιακαί Κλινικαί εις τας πόλεις, Πάτρας, Ιωάννινα και Ηράκλειον. 2.Την Ειδικήν Τεχνικήν Υπηρεσίαν Ανεγέρσεως Νοσηλευτικών Ιδρυμάτων (Ε.Τ.Υ.Α.Ν.Ι.) συγκροτούν τα κάτωθι τμήματα: α)Τμήμα Προγραμματισμού, Εποπτείας και Εκ- τελέσεως Έργων. β)Τμήμα Μελετών και Εξοπλισμού. 3.Η αρμοδιότης της Ε.Τ.Υ.Α.Ν.Ι, ανάγεται εις τα κάτωθι θέματα κατανεμόμενα μεταξύ των τμημάτων αυτής ως έπεται: α)Τμήμα Προγραμματισμού, Εποπτείας και Εκ- τελέσεως Έργων: αα)Η γνωμοδότησις, από τεχνικής πλευράς, δια τον προγραμματισμόν και την εκτέλεσιν των έργων. ββ)Η επίβλεψις και η εν γένει διοίκησις του έργου της κατασκευής των περί ων η παρ. 1 Νοσηλευτικών Ιδρυμάτων Ν.Δ. 2592/53. γγ)Η συλλογή, επεξεργασία και παροχή στοιχείων παρεχομένων υπό των αρμοδίων υπηρεσιών του Υπουργείου Κοινωνικών Υπηρεσιών προς το Τμήμα Αναπτύξεως Νοσηλευτικών Ιδρυμάτων του Συμβουλίου Θεμάτων Υγείας και Αναπτύξεως Νοσηλευτικών Ιδρυμάτων.   Σελ. 36,654(β) Τεύχος ΙΑ-10-2 Σελ. 76 β)Τμήμα Μελετών και Εξοπλισμού: αα)Ο έλεγχος των αρχιτεκτονικών, στατικών, οικοδομικών και ηλεκτρομηχανολογικών μελετών καθώς και του εξοπλισμού ως και η μέριμνα δια την έγκρισιν αυτών. 4.Προϊστάμενοι: Της Ε.Τ.Υ.Α.Ν.Ι. προΐσταται υπάλληλος επί βαθμοίς 3ω-2ω του Κλάδου ΑΤ9 Μηχανικών, κατά προτίμησιν διπλωματούχος Πολιτικός Μηχανικός. Των τμημάτων της Ε.Τ.Υ.Α.Ν.Ι. προΐστανται υπάλληλοι του Κλάδου ΑΤ9 Μηχανικών επί βαθμοίς 5ω-4ω. 5.Η Ε.Τ.Υ.Α.Ν.Ι. στελεχούται με υπαλλήλους των κλάδων ΑΤ9 Μηχανικών, ΑΤ1 Διοικητικού και επί συμβάσει Ιδιωτικού Δικαίου. Άρθρ.2.-Αντικαθίσταται το άρθρ. 69 Π.Δ. 544/1977 (ανωτ. σελ. 36,597). Άρθρ.3.-Προστίθεται περίπτ. στ΄ στην παρ. 1 άρθρ. 47 Π.Δ. 544/1977 (ανωτ. σελ. 36,597). Άρθρ.4.-Αντικαθίσταται το άρθρ. 111 Π.Δ. 544/1977 (ανωτ. σελ. 36,597). Άρθρ.5.-Καταργείται το άρθρ. 112 Π.Δ. 544/1977 (ανωτ. σελ. 36,597). Άρθρ.6.-(Το Συμβούλιο θεμάτων Υγείας και Αναπτύξεως Νοσηλευτικών Ιδρυμάτων που προβλεπόταν από το άρθρ. 6 και οι σχετικές με αυτό διατάξεις συνθέσεως, συγκροτήσεως και λειτουργίας, καταργήθηκαν από την παρ. 2 άρθρ. 1 Κεφ. Β΄ της 680/26-26 Απρ. 1982 (ΦΕΚ Β΄ 217) απόφ. Υπ. Προεδρίας Κυβερνήσεως και Κοιν. Υπηρεσιών (κατωτ. αριθ. 102).          35.Α.α.99 Υπουργείο Κοινωνικών Υπηρεσιών

[Source: greek_legal_code_raptarchis | Tokens: 3143]